VENDIM
Nr. 202, datë 15.3.2017

PËR DISA NDRYSHIME DHE SHTESA NË VENDIMIN NR. 717, DATË 23.6.2009, TË KËSHILLIT TË MINISTRAVE, “PËR PAGAT E PUNONJËSVE MBËSHTETËS TË INSTITUCIONEVE BUXHETORE DHE TË NËPUNËSVE TË DISA INSTITUCIONEVE BUXHETORE”, 
TË NDRYSHUAR

Në mbështetje të nenit 100 të Kushtetutës, të nenit 4/2, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të ligjit nr. 130/2016, “Për buxhetin e vitit 2017”, me propozimin e ministrit të Shtetit për Inovacionin dhe Administratën Publike dhe të ministrit të Financave, Këshilli i Ministrave

VENDOSI: 

1.	Në vendimin nr. 717, datë 23.6.2009, të Këshillit të Ministrave, të ndryshuar, bëhen këto ndryshime e shtesa: 
a) Lidhja nr. I, “Nivelet e pagës bazë për klasë në administratën e Presidentit, të Kuvendit, në Kryeministri, institucione të pavarura, aparatet e ministrive të linjës, institucione qendrore, në varësi të Kryeministrit/ministrave të linjës dhe në prefektura”, që përmendet në pikën 1, të vendimit, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij;
b)	Lidhja nr. II, “Nivelet e pagës bazë për klasë në institucionet rajonale e vendore”, që përmendet në pikën 2, të vendimit, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
c) Lidhja I/1, që përmendet në pikën 3, të vendimit, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
ç)	Në lidhjen II/1, që përmendet në pikën 5, të vendimit, bëhen këto ndryshime: 

i) Në klasën XIV shtohet emërtesa: “Mano-vrator në Inspektoratin Kombëtar të Mbrojtjes së Territorit”.
ii) Në klasën X shtohet emërtesa: “Shofer në sektorin e helikopterëve të repartit special “Renea” në sistemin e Ministrisë së Mbrojtjes”.
iii)Në klasën IX shtohen emërtesat: 
- “Teknik i mesëm në strukturat e teknologjisë së informacionit në sistemin e Policisë së Shtetit”;
-“Roje mjedisore me arsim të lartë”. 
iv.	Në klasën VIII shtohet emërtesa: “Roje mjedisore me arsim të mesëm”. 
d)	Në shkronjën “d”, të pikës 9, fjalët “... por jo më shumë se 16 000 (gjashtëmbëdhjetë mijë) lekë në muaj.” zëvendësohen me “ ... por jo më shumë se 15 000 (pesëmbëdhjetë mijë) lekë në muaj.”. 
dh) Pika 15 riformulohet si më poshtë vijon:	
“15. Punonjësit mbështetës, që punojnë në Agjencinë e Inteligjencës dhe të Sigurisë së Mbrojtjes, të cilët trajtohen në pagë sipas lidhjeve përkatëse të këtij vendimi, përfitojnë një shtesë për kushte pune dhe shërbimi, në masën 5 000 (pesë mijë) lekë në muaj.”.
e) Pas pikës 18 shtohen pikat 18/1 dhe 18/2, me këtë përmbajtje:
 “18/1. Shoferët e urgjencës së spitaleve, për natyrë të veçantë pune, përfitojnë një shtesë, në masën 10 000 (dhjetë mijë) lekë në muaj.
18/2. Rojet mjedisore të administratave të zonave të mbrojtura, për natyrë të veçantë pune, përfitojnë një shtesë mbi pagë, në masën 4 000 (katër mijë) lekë në muaj.”. 
2. Efektet financiare, që rrjedhin nga zbatimi i këtij vendimi, për vitin 2017, të përballohen, si më poshtë vijon:
-	Efektet financiare për shkak të politikës për rritjen e pagave të përballohen nga fondet e miratuaranë ligjin nr. 130/2016, “Për buxhetin e vitit 2017”, për politikat e reja të pagave.
-	Efektet financiare që vijnë si pasojë e rregullimeve teknike të këtij vendimi janë të parashikuara në fondin e pagave të institucioneve buxhetore, për të cilat janë propozuar ndryshimet përkatëse për vitin 2017, dhe do të përballohen nga secili institucion.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 mars 2017.

KRYEMINISTRI
EdiRama



LIDHJA NR. I
NIVELET E PAGËS BAZË PËR KLASË NË ADMINISTRATËN E PRESIDENTIT, KUVENDIT, NË KRYEMINISTRI, INSTITUCIONE TË PAVARURA, APARATET E MINISTRIVE TË LINJËS, INSTITUCIONE QENDRORE NË VARËSI TË KRYEMINISTRIT/MINISTRAVE TË LINJËS DHE NË PREFEKTURA.

	Nr. rendor
	Klasa
	Paga bazë
mujore në lekë

	1
	I 
	30000

	2
	II
	31600

	3
	III
	32500

	4
	IV
	33400

	5
	V
	34100

	6
	VI
	35250

	7
	VII
	36300

	8
	VIII
	38300

	9
	IX
	39800

	10
	X
	41000





LIDHJA NR. II
NIVELET E PAGËS BAZË PËR KLASË NË INSTITUCIONET RAJONALE DHE VENDORE

	Nr rendor
	Klasa
	Paga bazë
Mujore në lekë

	1
	I 
	30000

	2
	II
	31600

	3
	III
	32500

	4
	IV
	33400

	5
	V
	34100

	6
	VI
	34500

	7
	VII
	35000

	8
	VIII
	35400

	9
	IX
	36000

	10
	X
	36500

	11
	XI
	37000

	12
	XII
	37500

	13
	XIII
	38200

	14
	XIV
	39800



LIDHJA I/1
RENDITJA E POZICIONEVE TË PËRGJITHSHME TË PUNËS PËR ÇDO KLASË PËR PUNONJËSIT MBËSHTETËS NË ADMINISTRATËN E MINISTRIVE TË LINJËS, INSTITUCIONEVE TË PAVARURA E KUSHTETUESE, INSTITUCIONEVE QENDRORE NË VARËSI TË KRYEMINISTRIT/MINISTRAVE TË LINJËS DHE NË PREFEKTURA

	Nr.
	EMËRTIMI I PUNONJËSIT
	Niveli i pagës
klasa
	Shtesë përfunksion (grupi)

	1
	Përgjegjës i sektorit të teknikës në Qendrën e Botimeve Zyrtare
	X
	5

	2
	Offsetist në Qendrën e Botimeve Zyrtare
	X
	

	3
	Përgjegjës Zyre
	IX
	5

	4
	SekretarRektori
Teknik shtypshkronje, faqosës në Qendrën e Botimeve Zyrtare
	IX
	

	5
	Përgjegjës ofiçine e transporti
	VIII
	1

	6
	Sekretar i titullarëve të tjerë
Bibliotekar në bibliotekën shkencore të universitetit dhe të Akademisë së Shkencave
Drejtues Skafi në Qendrën Ndërinstitucionale Operacionale Detare
Fotoreporter në ATSH
Fotograf në ATSH
	VIII
	

	7
	Bibliotekar në bibliotekat e fakultetit dhe Akademisë së Mbrojtjes
Restaurator
Arkivist. Protokollist
Laborant
Llogaritar
Kontrollor anketimi në INSTAT
Topograf
	VII
	

	8
	Teknik i mesëm i specialiteteve të ndryshme
Operator në INSTAT
Administrator dokumentesh në Drejtorinë e Përgjithshme të Arkivave dhe në drejtoritë e arkivave në qarqe
Magazinier
	VI
	

	9
	Operator
Preparator
Kolektor
Punonjës blegtorie
Drejtues mjetesh motorike/motobarke
Punëtor i rasateve të peshkut
Anketues
Shofer për automjete mbi 2.5 tonë dhe automjete speciale
	V
	

	10
	Shofer
Shaptilografistë
Fotokopjuese
Kaldaist
Punëtor mirëmbajtës
Punëtor porti
Punonjës shërbimi
	IV
	

	11
	Nëpunës informacioni. Centralist
	III
	

	12
	Roje. Korrier. Postier. Lulishtar
	II
	

	13
	Punonjës pastrimi/sanitar
	I

